Държавен вестник, бр. 29, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  29
е физически невъзможно или изключително 
малко вероятно събитието да повлияе на 
безопасността на ЯЦ. Външни и вътрешни 
опасности, които в комбинация с други съ­
бития могат да повлияят на безопасността 
на ЯЦ, не се изключват от анализа.“
4. Досегашната ал. 3 става ал. 4 и се из­
меня така:
„(4) Оценката на параметрите на въз­
действие на избраните външни и вътрешни 
събития по чл. 82, т. 3 се извършва с използ­
ване на детерминистичен подход и където е 
приложимо, с вероятностни методи по от­
ношение на анализа на наличните данни и 
извеждането на зависимост между тежестта 
на събитието (интензивност и продължи­
телност) и честотата на превишаване. При 
оценката се отчитат всички източници на 
опасност, преките последствия от тях, както 
и вероятните косвени последствия.“
5. Създава се нова ал. 5:
„(5) При оценката на параметрите на въз­
действие на външните събития се прилагат 
следните правила:
1. оценката се основава на всички налични 
данни за площадката и района на разполагане, 
включително на исторически данни;
2. отчитат се външните събития и опаснос­
ти, които се променят с времето (климатични 
и други промени);
3. използват се обосновани методи и 
допускания и се анализират естествените 
и моделните неопределености, влияещи на 
резултатите от оценките;
4. за опасностите от естествен произход се 
определят доверителни интервали на оцен­
ките на интензивността на въздействията 
(най-вероятната тежест на събитието).“
6. Досегашната ал. 4 става ал. 6 и се из­
меня така:
„(6) Външните събития, които се отчитат 
в проекта, се групират за анализ в следните 
категории:
1. проектни събития, които включват 
единични външни събития и комбинации 
от причинно свързани или несвързани яв­
ления и процеси, чиято честота на поява е 
не по-висока от 10-4 годишно. Когато не е 
възможно честотата на поява да се определи с 
приемливо ниво на достоверност, проектното 
събитие трябва да се избере и обоснове така, 
че да бъде осигурено еквивалентно ниво на 
безопасност;
2. екстремни събития, които се идентифи­
цират, оценяват и анализират за определяне 
на запасите до настъпване на прагови ефекти 
и на потенциални мерки за подобрение на 
проекта.“
7. Досегашната ал. 5 става ал. 7 и се из­
меня така:
„(7) Параметрите на въздействие на вся­
ко проектно външно събитие се определят 
консервативно, като се отчитат резултатите 
от оценката на съответните процеси и явле­
ния. За опасностите от самолетна катастро­
фа и въздушна ударна вълна в резултат на 
експлозия също се определят и анализират 
проектни събития.“
8. Досегашните ал. 6 и 7 се отменят.
9. Създават се ал. 8 – 11:
„(8) Проектните събития от естествен 
произход се сравняват със съответните 
исторически данни, за да се провери дали 
историческите екстремни събития се пре­
вишават с достатъчен запас. Специално по 
отношение на избора на сеизмично проектно 
събитие се определя ускорение за сеизмично 
осигуряване в качество на МПЗ най-малко 
1 m/s2 на кота естествен терен, като спек­
търът на реагиране трябва да е най-малко 
равен на съответния спектър на реагиране 
за строителство на конвенционални сгради.
(9) Оценките на източниците на вътрешни 
опасности, използваните методи и входни 
данни и прилагането на резултатите трябва 
да бъдат обосновани и документирани. Из­
точниците на вътрешни опасности трябва 
в практически възможна степен да бъдат 
отстранени или въздействието им да бъде 
ограничено така, че най-тежкото физически 
възможно въздействие да не представлява 
заплаха за КСК, важни за безопасността, 
или настъпването на събитие, предизвикано 
от източник на вътрешна опасност, да бъде 
изключително малко вероятно, определено 
с висока степен на достоверност.
(10) Проектните вътрешни събития трябва 
да се определят въз основа на оценките на 
вътрешните опасности за конкретния блок 
и да адресират всички вътрешни опасности, 
които не са отстранени или ограничени съг­
ласно изискванията на ал. 9. Параметрите 
на въздействие на проектните вътрешни 
събития се определят консервативно с от­
читане на най-тежкото физически възможно 
въздействие.
(11) Съгласно чл. 82, т. 4 определените 
външни и вътрешни проектни събития се 
анализират с детерминистични методи, до­
пълнени, когато е приложимо, с вероятностни 
анализи, за да се демонстрира защитата срещу 
външни и вътрешни опасности. Анализите 
трябва да бъдат документирани и поддържани 
в актуално състояние.“